Къэрэшей-Шэрджэсым и адыгэ къуажэхэм унагъуэ зымыщIа цIыхухъу куэд дэсщ

Къэралым щрагъэкIуэкI щIэплъыкIыныгъэхэм къызэрагъэлъагъуэмкIэ Кавказым щыпсэу лъэпкъхэм ебгъэлъытмэ нэрыбгэ нэхъ мащIэ къызыщIэхъуэхэм яхэтщ адыгэхэр.
 
Щэху хэлъкъым иужьырей зэманым сабиищ е нэхъыбэ здыщапI унагъуэхэр мащIэ зэрыхъуар. Абы щхьэусыгъуэ куэд иIэщ, ауэ нэхъыщхьэу цIыхухэм къалъытэр мылъкукIэ хэхъуэ нэс зэрамыIэращ. Апхуэдэ гупщысэкIэ зиIэ лъэпкъхэм яхэббжэ хъунущ хэкужьым ис адыгэхэри. А Iуэхум егъэгузавэр лъэпкъым и къэкIуэнум егупщыс цIыху куэд.

Адыгэ Дунейпсо Хасэм яхэт Адамокъуэ Елбэрд:
Адэмокъуэ: ЩIалэм лэжьапIэ имыIэмэ, мылъку имыIэмэ унагъуэ имыщIу щытын хуейкъым. Унагъуэмрэ мылъкумрэ зэппх хъунукъым. Мыр зэппхын хуейр псэлъыхъу укIуэн хуейщ.  Щхьэусыгъуэ ар псори. Псэуну хуейм Iуэхуи, лэжьыгъи игъуэтынущ. Дэ хабзэ, адыгэ жыдоIэр, атIэ хабзэм и нэхъыщхьэр адыгэ унагъуэращ. Уадыгэн папщIэ унагъуэ пщIауэ ущытын хуейщ. 
Сэ сызэрегупщысымкIэ дэ дызэрыт щытыкIэм дыкъикIын папщIэ псори къызэдгъэтIылъэкIыу ди щауэхэм, цIыхухъухэм илъэс 18-м къыщыщIэдзауэ къэзышэн къызтехуэхэм къызэрегъэшэным пылъын хуейщ.

Къэрэшей-Шэрджэсым и адыгэ къуажэхэм щIэплъыкIыныгъэхэр  щырагъэкIуэкIати зы Iуэху гъэщIэгъуэн къыщIэщащ.
Жылэ къэс зи ныбжьыр 30-м фIэкIауэ унагъуэ зымыщIа щауэу жылэ къэс пщIы бжыгъэ дэсщ. Псалъэм папщIэ, Куэш-Хьэблэ нэрыбгэ 32-рэ, щIалэ къэмышэу нэхъыбэ здыщыпсоур  Зеикъуэщ – 67-рэ. Адамокъуэ Елбэрд зэрыжиIэмкIэ мы Iуэхур лъэпкъым и дежкIэ гузэвэгъуэщ.    
Адамокъуэ: Щхьэусыгъуэ цIыхум сыт щыгъуи къегъуэт, унагъуэ пщIэным, лIы ухъуным щхьэусыгъуэ ищIыфынур ныбжьыр нэмысамэ.  Сэ сыкъапщтэмэ, псалъэм папщIэ, ди унагъуэм деж щытлъытэу щыта цIыхухъум унагъуэ егъэщIэныр нэхъыщхьэу. Дэ унагъуэ щытщIэм зэкъуэшхэм нэхъыщIэр япэ ищIа,  итIанэ сэ сщIа, иужьым - нэхъыжьым ищIа.  Иджы дэ дызэрыхъуамкIэ хабзэр дыкъутэри, ди Iуэхухэр зэфIэзэрыхьауэ едгъэкIуэкIа, ауэ ди адэ анэхэр псэкIэ гугъу едгъэхьащ.

Ди пщащэхэм даурэ яхуэбгъэувыну упщIэ: «Унагъуэ щхьэ фимыхьарэ?» - жоуэ.  УпщIэ  зыхуэгъэувын хуейр щауэращ. А упщIэр зэфIэтхмэ ди республикэм щыпсоу адыгэхэм, хэкужьым щыпсоу адыгэхэм ехъулIэныгъэ диIэнущ. Уи нэгу къыщIэгъыхьэт Адамокъуэхэ къэзмышауэ хъуам унагъуэ ящIмэ, Жьэкуэ къуажэм къэзымшауэ хъуам унагъуэ ящIмэ, Ботэщей, Зеикъуэ…   
Адэмокъуэ Елбэрд къызэрилъытэмкIэ зи ныбжыр илъэс 18-м блэкIа щIалэгъуалэм унагъуэ ягъэщIэныр лъэпкъ Iуэхуу къэлъытапхъэщ.  Щауэхэмрэ пщащэхэмрэ нэIуасэ зэхуэхъун папщIэ джэгухэр, зэIущIэхэр куэду егъэкIуэкIын хуейщ. 
 
Кушпэ Маринэ, Хуитыныгъэ Радио, Черкесск.

https://www.facebook.com/khutynygharadio.khutynygharadio
[id172920358|Sabrina], ауэ пщащэр 40-м щынэсым деж уей сыкъафшэ жимы1эн...аращи и анэшыпхъухэр хуэлъыхъуэн хуейщ. Куэдыр къыдонэж. Нэхъыщ1э дэк1уэни мэшынэ. Ари хъунукъым. Пэжкъэ???
[id172920358|Sabrina], дэк1уэн е къэшэн хуейуэращ.
Нэгъуэщ1 лъэпкъ дэнэк1уэныр къызыхэк1ыр сыту п1эрэ ? Ар дэк1уэн къудейкъым .... ди адыгэ щ1алэхэми нэгъуэщ1 лъэпкъ къашэ (((  ЗИ лъэпкъ зэзмыпэсыжыр , ЗЭИ нэгъуэщ1ым я деж пщ1э къыщихьынкъым ... АР къагурымы1уэми сщ1экъым
Абы нэмысын щхьэк1э нэгъуэщ1 хэк1ып1эхэм егупсысын хуейуэ аращ т1э
[id213537500|Мухаммад], Аращ ... ауэ плъагъуркъэ щхьэусыгъуэу яхэр ?
[id172920358|Sabrina], уей куэдым 50-м дежи унагъуэ ямыухуа
[id172920358|Sabrina], нт1э щхьэ я анэшыпхъухэр щыс? щхьэнэхъыщ1э дэмык1уэрэ? Адыгэ къэзмышахэри ямышахэри щызэгъэц1ыхун щ1ып1э ди1ын хуейщ
[id213537500|Мухаммад], )) Тхьэ иджы мис ар сымыщ1э .... ауэ апхуэдэу 1уэху къезыхуэк1ын  зэрыщы1эн хуеймк1э шэч къытесхьэкъым . Лъэпкъри нэхъыбэ зэрыщ1ыным иужь итын хуейщ . Нэхъ мащ1э дыхъурэ док1уэ , дигу къъызэреуэнщи ...(
[id213537500|Мухаммад], ))))))))) Дауик1 жимы1эн , жи1эми емык1ущ .
[id172920358|Sabrina], нэгъуэщ1 лъэпкъдэк1уэныр нэхъ мащ1э щ1ын хуейщ...нэхъ пэубыдыныр нэхъыбэ...адыгэхэр абы апхудэу еплъкъым ди гъунэгъухэм елъытауэ...куэд дыхъу десащи...ауэ иджы дымащ1эщи ди гупсысэк1эр дымыхъуэжмэ дык1уэдащ....Ит1анэ щхьэгъусит1-ри, щы-, плъы-ри хабзэщ1ын хуейщ...